| Vakarų Java*Jawa Barat* |
| --- |
| 

|  |  |
| --- | --- |
|  |  |
|  |  |
|  |

 |
|  |
| Laiko juosta: (UTC+7)------ vasaros: (UTC) |
|  |
| **Valstybė** | Indonezijos vėliava Indonezija |
| **Administracinis centras** | Bandungas |
| **Gubernatorius** | Ahmad Heryawan |
|  |
| **Gyventojų** (2020) | 48 274 162 |
| **Plotas** | 35 378 km² |
| **Tankumas** (2020) | 1 365 žm./km² |
|  |
| **Tinklalapis** | www.jabar.go.id |
|  **Vikiteka** | Vakarų JavaVikiteka |

**Vakarų Java** (indonez. *Jawa Barat*) – provincija Indonezijoje, vakarinėje Javos dalyje. Provincijos administracinis centras yra Bandungas. Vakarų Java yra tankiausiai apgyvendinta ir gausiausia Indonezijos provincija su 43 mln. gyventojų (2010 m.).

Bogoras, Vakarų Javos miestas, yra antras pagal gyventojų tankumą miestas pasaulyje, o Depokas ir Bekasis yra septintas ir dvyliktas pagal dydį priemiesčiai pasaulyje.

Istorija
--------

Seniausi žmonių gyvenimo įrodymai provincijoje rasti Anjere su bronzos ir geležies metalurgijos daiktais, kurie yra X a. senumo. Priešistorinės Bunio kultūros (prie dabartinio Bekasio) puodai irgi rasti Anjere. Artefaktai, datuojami 400 m. pr. m. e. – 100 m. dažniausiai buvo laidotuvių dovanos.

Seniausi įrašai yra iš Tarumanagaros karalystės, septyni IV a. akmenys su Palavų laikų *Wengi* raidėmis ir sanskrito įrašai apie karalius, taip pat rasti šiame regione. Tarumanagara žlugo užpuolus Šrividžajai VI a.

Po to Sunda tapo galingiausia valstybe regione, ką mini Kebon Kopi II įrašas (932 m.).

Sunan Gunung Jati atvyko į Cireboną, norėdamas platinti islamą. Tuo metu Demako sultonatas iš Centrinės Javos pradėjo kelti grėsmę Sundos karalystei. Kad apsigintų nuo agresorių, Prabu Surawisesa Jayaperkosa 1512 m. sudarė sutartį su portugalais. Mainais portugalai gavo teisę statytis tvirtoves, sandėlius ir prekiauti su karalyste. Šis įvykis atmenamas 1522 m. Cilivungo pakrantėje pastačius Padrao akmenį.

Nepaisant sutarties Sunda Kalapą 1524 m. užėmė Demako ir Cirebono sultonato (buvusio Sundos vasalo) sąjunga, o po to užėmė ir miestą. Tuo metu Sunan Gunung Jati užėmė Banteną ir įkūrė Banteno sultonatą, kuris buvo Demako sąjungininku. Karas truko penkerius metus iki taikos sutarties 1531 m. Valdant paskutiniajam Sundos karaliui Raja Mulya (1567–1579 m.) valstybė nusmuko dėl Banteno spaudimo. Po 1576 m. Sundos karalystė nebegalėjo išlaikyti sostinės Pakuan Padžadžarano (dabar Bogoras). Banteno sultonatas užėmė beveik visą karalystę, išskyrus Prianganą karalystės pietryčiuose, kurį užėmė Mataramo sultonatas.

Žlugus Banteno sultonatui britai ir olandai įkūrė prekybos kompanijas Vakarų Javoje. Kitus 300 metų Nyderlandų Rytų Indija valdė Vakarų Javą, kuri tapo nepriklausomos Indonezijos provincija 1950 m. Dėl šalies decentralizacijos politikos 2000 m. spalio 17 d. Banteno provincija buvo atskirta nuo Vakarų Javos. Yra pasiūlymų pakeisti provincijos pavadinimą į Pasundaną (*Sundų provincija*).

Išnašos
-------

1. ↑  INDONESIA: Urban Population of Cities // Provinces, *citypopulation.de*
2. 1 2  
Zahorka, Herwig (2007). *The Sunda Kingdoms of West Java, From Tarumanagara to Pakuan Pajajaran with Royal Center of Bogor, Over 1000 Years of Propsperity and Glory*. Yayasan cipta Loka Caraka.
3. ↑  "Tokoh Jawa Barat siapkan deklarasi Provinsi Pasundan. „ Okezome.com News. 29 October 2009.
4. ↑  "Deklarasi Provinsi Pasundan. "[neveikianti nuoroda] Radar Cirebon Online.


|  |  |
| --- | --- |
| Indonezijos provincijos |  |
| 

|  |  |
| --- | --- |
| **Sumatra:** | Ačehas | Šiaurės Sumatra | Vakarų Sumatra | Benkulus | Riau | Riau salos | Džambis | Pietų Sumatra | Lampungas | Banka-Belitungas |
| **Java:** | Džakarta | Vakarų Java | Bantenas | Centrinė Java | Džokjakarta | Rytų Java |
| **Kalimantanas:** | Vakarų Kalimantanas | Centrinis Kalimantanas | Pietų Kalimantanas | Rytų Kalimantanas | Šiaurės Kalimantanas |
| **Mažosios Sundos salos:** | Balis | Vakarų Nusa Tengara | Rytų Nusa Tengara |
| **Sulavesis:** | Vakarų Sulavesis | Šiaurės Sulavesis | Centrinis Sulavesis | Pietų Sulavesis | Pietryčių Sulavesis | Gorontalas |
| **Molukų salos irNaujoji Gvinėja:** | Molukai | Šiaurės Molukai | Vakarų Irian Džaja | Papua |

 |